เซี่ยงไฮ้คอมโพสิตปิดลบ 6.58 จุด วิตกกำไรรัฐวิสาหกิจจีนซบเซา
เซี่ยงไฮ้คอมโพสิตปิดลบ 6.58 จุด วิตกกำไรรัฐวิสาหกิจจีนซบเซา
25 พ.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้อ่อนตัวลง โดยดัชนีเซี่ยงไฮ้คอมโพสิตอ่อนตัว 6.58 จุด หรือ 0.23% ปิดที่ 2,815.09 จุดหลังจากกระทรวงการคลังจีนเปิดเผยว่า กำไรของกลุ่มรัฐวิสาหกิจชะลอตัวลง
กระทรวงการคลังจีน เปิดเผยผลกำไรรวมของหน่วยงานรัฐวิสาหกิจจีน (SOEs) อยู่ที่ระดับ 6.5226 แสนล้านหยวน (9.88 หมื่นล้านดอลลาร์สหรัฐ) ในช่วง 4 เดือนแรกของปี 2559 ซึ่งลดลง 8.4% จากช่วงเวลาเดียวกันของปีที่แล้ว
สำหรับความเคลื่อนไหวอื่นๆในวันนี้ ธนาคารกลางจีนได้ปรับลดค่ากลางเงินหยวนรายวันลงสู่ระดับต่ำสุดนับในรอบ 5 ปี หรือต่ำสุดนับตั้งแต่เดือนมี.ค. 2554 ในวันนี้
ทั้งนี้ การดำเนินการดังกล่าวส่งผลให้เงินหยวนอ่อนค่าลง 0.225% แตะที่ระดับ 6.5693 หยวนต่อดอลลาร์สหรัฐเช้าวันนี้